CELEX: E2016P0012
Language: mt
Date: 2016-09-20 00:00:00
Title: Azzjoni mressqa fl-20 ta’ Settembru 2016 minn Marine Harvest ASA kontra l-Awtorità ta’ Sorveljanza tal-EFTA (Kawża E-12/16)

15.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 467/25
            
         Azzjoni mressqa fl-20 ta’ Settembru 2016 minn Marine Harvest ASA kontra l-Awtorità ta’ Sorveljanza tal-EFTA
   (Kawża E-12/16)
   (2016/C 467/12)
   Azzjoni kontra l-Awtorità ta’ Sorveljanza tal-EFTA tressqet quddiem il-Qorti tal-EFTA fl-20 ta’ Settembru 2016 minn Marine Harvest ASA, irrappreżentata minn Torben foss, l-Avukat u Kjetil Raknerud, avukat, Advokatfirmaet PricewaterhouseCoopers AS, sandviksbodene 2 A, PO Box 3984 Sandviken, NO-5835 Bergen.
   L-applikant jitlob lill-Qorti tal-EFTA tiddikjara li:
   
               1.
            
            
               Id-Deċiżjoni tal-Awtorità tas-Sorveljanza tal-EFTA fil-Kawża Nru 79116 mis-27 ta’ Lulju 2016 hija bbażata fuq interpretazzjoni żbaljata ta’ sorsi tal-liġi relevanti u, konsegwentement, nulli.
            
         
               2.
            
            
               L-Awtorità ta’ Sorveljanza tal-EFTA m’għandhiex il-kompetenza u l-obbligu li twettaq sorveljanza tal-għajnuna mill-Istat għas-settur tas-sajd, skont l-Artikolu 4(1) tal-Protokoll 9 tal-Ftehim ŻEE, u għalhekk hija obbligata li tevalwa t-talbiet magħmula mill-applikant permezz ta’ ilment formali fit-2 ta’ Mejju 2016.
            
         
               3.
            
            
               L-Awtorità ta’ Sorveljanza tal-EFTAgħandha ġġarrab l-ispejjeż ta’ dawn il-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               L-Applikant ifittex l-annullament tad-Deċiżjoni tal-Awtorità tas-Sorveljanza tal-EFTA fil-Kawża Nru 79116 mis-27 ta’ Lulju 2016.
            
         
               —
            
            
               Marine Harvest issostni li l-ESA għandha l-kompetenza meħtieġa sabiex tevalwa jekk għajnuna għall-produzzjoni u l-kummerċjalizzazzjoni ta’ prodotti tas-sajd u l-akkwakultura hijiex kompatibbli mal-Ftehim taż-ŻEE, u biex twettaq sorveljanza, skont l-Artikolu 62 taż-ŻEE, ara l-Protokoll 26 tal-Ftehim taż-ŻEE, u wara li l-ESA tkun obbligata twettaq tali sorveljanza skont l-istess artikolu.
            
         
               —
            
            
               Element essenzjali huwa l-interpretazzjoni tal-Protokoll 26 tal-Ftehim, li jistabbilixxi l-kompetenzi tal-Awtorità ta’ Sorveljanza tal-EFTA, iżda ma jirreferix b’mod speċifiku għas-setturi tas-sajd u tal-akkwakultura. Skont id-deċiżjoni tal-ESA, il-lista msemmija qabel għandha tiġi kkunsidrata bħala eżawrjenti.
            
         
               —
            
            
               Skont l-applikant din l-interpretazzjoni żżid kwalifika mal-Protokoll 26 li mhijiex konformi mal-għanijiet u d-dispożizzjonijiet essenzjali tal-Ftehim, li jelenka l-Protokoll innifsu.